DARS ISHLANMA - Ibob. Davlat ramzlarining nazariy asoslari

2.3. DARS ISHLANMA.
O`zbekiston Respublikаsining Dаvlаt mаdhiyasigа zo’r ehtirom bilаn qаrаsh O`zbekiston Respublikаsi hаr bir fuqаrosining vаtаnpаrvаrlik burchidir.
Mutal Burhonov musiqasi
Abdulla Oripov so’zi
Serquyosh hur o’lkam, elga baxt, najot,
Sen o’zing do’stlarga yo’ldosh, mehribon!
Yashnagay to abad ilmu fan, ijod,
Shuhrating porlasin toki bor jahon!
Oltin bu vodiylar – jon O’zbekiston,
Ajdodlar mardona ruhi senga yor!
Ulug’ xalq qudrati jo’sh urgan zamon,
Olamni mahliyo aylagan diyor!
Bag’ri keng o’zbekning o’chmas iymoni,
Erkin, yosh avlodlar senga zo’r qanot!
Istiqlol mash’ali tinchlik posboni,
Xaqsevar, ona yurt, mangu bo’l obod!
Oltin bu vodiylar – jon O’zbekiston,
Ajdodlar mardona ruhi senga yor!
Ulug’ xalq qudrati jo’sh urgan zamon,
Olamni mahliyo aylagan diyor!
DARS ISHLANMA
1-SINF Dars mavzusi: Davlatimiz ramzlari. Darsning maqsadlari: a) ta’limiy maqsad: o’quvchilarni davlat ramzlarimiz va ularning hayotimizdagi ahamiyati bilan to’la tanishtirish; b) tarbiyaviy maqsad: o’quvchilarni avvalo ona vatanga, davlat ramzlarimizga hurmat ruhida tarbiyalash; c) rivojlantiruvchi maqsad: o’quvchilarda erkin va mustaqil fikrlash ko’nikmalarini shakllantirish, ijodiy qobiliyatlarini rivojlantirish. III. Asosiy tushuncha va atamalar: bayroq, gerb, madhiya, konstitutsiya, humo qushi va boshq. O’quvchilar egallashi lozim bo’lgan BKM elementlari: — bayroq haqida bilish; — gerb haqida bilish; — madhiya haqida bilish. Ko’nikma va malakalar: — gerb qachon qabul qilinganini aytib berish; — madhiyamiz haqida ma’lumotga ega bo’lish; — davlat ramzlarining hayotimizdagi ahamiyati haqida gapirish. Darsning metodlari: aqliy hujum, “ Buzuq telefon” . Dars shakli: suhbat, ma’ruza. VII. Dars usuli: tayyor yozma materiallar va ko’rgazmalar usulida. VIII. Darsda qo’llaniladigan vositalar: bayroq, gerbning rasmlari, O’zbekiston Respublikasining Konstitutsiyasi va boshq. Darsning borishi: Tashkiliy qism: salomlashish, davomatni aniqlash va yangiliklar haqida suhbat. O’tilgan mavzuni takrorlash. O’tilgan mavzu: “O’zbekiston – mening vatanim”. Takrorlash yuzasidan savollar: Konstitutsiyamizga binoan vatanimizning nomi nima deb ataladi? Vatanimiz qachon mustaqillikka erishgan? Vatan haqida she’r aytib bering. X.Yangi mavzu bayoni: Dars O’zbekiston Respublikasi madhiyasini kuylash bilan boshlanadi. O’qituvchi: Aziz o’quvchilar, bizga ma’lumki, ona vatanimiz, O’zbekiston 1991-yil 31-avgustda mustaqillika erishdi. Shu kundan boshlab mardona “Mustaqillik” so’zi tilimizga ko’chdi. Va bizning kelajagi buyuk davlatimiz o’z ramzlariga, o’z davlat tiliga ega bo’ldi. Yurtboshimiz Islom Abdug’aniyevich Karimov bu haqida to’xtalib shunday degan: “Milliy timsollarimiz va ramzlarning har biri milliy g’ururimizni yuksaltirishga xizmat qiladi. Ularning har biri katta bir darslik, kuchli tarbiya vositasidir”. Bas shunday ekan biz davlat ramzlarimiz bilan faxrlanmog’imiz, ularga hurmat bilan munosabatda bo’lmog’imiz kerak. O’zbekiston Respublikasi Konstitutsiyasining 5-moddasida O’zbekiston Respublikasi qonun bilan tasdiqlanadigan o’z davlat ramzlari-bayrog’i, gerbi va madhiyaga ega, deb belgilab qo’yilgan. O’qituvchi o’quvchilarga davlat ramzlarimiz to’g’risidagi ma’lumotlarni aytib beradi. O’zbekiston Respublikasining davlat bayrog’i O’zbekiston Respublikasi Oliy Kengashining navbatdan tashqari o’tkazilga VII sessiyasida 1991-yil 18-noyabrda tasdiqlangan. Bayro’g’imiz va unda aks etgan ramzlar qadimiy tarix bilan bog’liq bo’lgan milliy, madaniy an’analarni o’zida aks ettirgandir. Bayroqda aks etgan moviy rang musaffo osmon va obihayot ramzidir. Bayrog’imizdagi oq rang – muqaddas tinchlik ramzi bo’lib, u nurafshon kun va koinot yoritgichlari bilan uyg’unlashib ketgan – poklik, beg’uborlik, orzular nurafshonligi va go’zallikka intilish timsolidir. Bayroqdagi qizil chiziqlar – tomirlarimizda jo’shib oqayotgan jonbahsh irmoqlardir. Yarim oy tasviri bizning tarixiy an’ana – yu milliy qadriyatlarimiz bilan bog’liqdir. Bayrog’imizda 12 yulduzning aks etishi o’z ramziy ma’nosiga egadir. Bu birinchidan quyosh yilnomamizga dahldorligini bildirsa, ikkinchidan bizning ilm – ma’rifatda dunyoga yuz tutgan daholarga beshik bo’lgan buyuk davlatimizda “Nujum ilmi” taraqqiy etganligi, bunda Mirzo Ulug’bek, Abu Rayhon Beruniy kabi ulug’ allomalarimizning butun dunyo tan olgan ulkan kashfiyotlari bilan ham izohlanadi. O’qituvchi: Bu bayrog’imiz to’g’risidagi ma’lumotlar edi. Endi gerbimizning qisqacha tafsilotiga to’xtalib o’taman. Gerb so’zi aslida nemis tilidagi “gerbo” so’zidan olingan bo’lib, davlat, hudud, nasldan naslga meros bo’lib qoladigan mulk belgisini anglatadi. O’zbekiston Respublikasining davlat gerbi O’zbekiston Respublikasi Oliy Kengashining 1992-yil 2-iyulda bo’lib o’tgan X sessiyasida tasdiqlangan. Gerbimiz markazida oliyjanoblik va sahovat, himmat va fidoyilik, tinchlik timsoli hisoblanmish afsonaviy humo qushi qanotlarini keng yozib turibdi. Pastki qismidagi davlatimiz bayrog’ini ifodalovchi uch rangdan iborat chambarga “ O’zbekiston” so’zi yozib qo’yilgan. Shundan so’ng o’qituvchi madhiyamiz haqida ham qisqacha to’xtalib o’tadi va uning hayotimizdagi ahamiyati haqida o’quvchilarga so’zlab beradi.
|